يوسف حجي

يوسف حجي، (بالفرانساوية Youssouf Hadji تزاد نهار :25 فبراير 1980 فإيفران الأطلس الصغير فالمغريب) كوايري مغربي وهو الخوادري الصغير ديال النجم لمغريبي الدولي السابق مصطفى حجي.

 كاريير 
بدا لكاريير ديالو مع الكلوب ديال نانسي الفرانساوي فعام 1998، ولعب معهم حتى لعام 2003، وشارك معهم ف 95 ماطش و ماركا 13 بيت. وفعام 2003 نتاقل لنادي باستيا الفرانساوي، ولعب معهم حتى لعام 2005، وشارك معهم ف 62 ماطش ماركا منها 13 بيت.

فعام 2005 نتاقل لنادي رين الفرانساوي، ولعب معهم حتى عام 2007، وشارك معهم ف 28 ماطش ماركا فيهم 3 د البيوت، ومن عام 2007 وهو كيلعب مع نادي نانسي الفرانساوي، فيونيو 2012 سنا كونطرا مع نادي العربي القطري لجوج ديال المواسم، ولايني ما لعبش بزاف معهم حيت تبليسا، هادشي اللي خلى  الكلوب القطري يفسخ معه الكونطرا. فغشت 2013  سنا مع نادي إيلازݣسبور التركي لعامين و لايني مرة خرا دغيا فسخ الكونطرا بعد مشاكل بين الطرفين فداكشي اللي كيتعلق بالفلوس، لعب مع هاد الكلوب التركي 10 د الماطشات بين الدوري والكاس التركيين، و فماي 2014 علن نادي نانسي اللي كان تيلعب ف الدوزيام ديڤيزيون ف فرانسا على ضم يوسف حجي لموسم واحد يقدر يتجدد يلا الكلوب  طلع لليݣ 1، و هكا رجع حجي للكلوب ديالو الأصلي اللي بدا معاه.

ف 2018 علن يوسف حجي ليعتزال ديالو.

ف 2023 لتحق بطاقم تيقني ديال المونتخب لولمپي

 مع المونتخب لمغريبي 

 الماطش الدولي لول: المغرب 2 - 0 ترينداد و توباݣو (شوتنبر 2003)
 عدد الماطشات فكاس إفريقيا: 15 ماطش
 عدد البيوت فكاس إفريقيا: 3 د البيوت
 البيوت الدوليين 
#تاريخالتيرانلادفيرسيرالنتيجةالمنافسات127 يناير 2004التيران ديال مصطفى بن جنات،المنستير، تونس1 - 0كاس إيفريقيا 200428 فبراير 2004التيران ديال الطيب المهيري , صفاقس , تونس3 - 1311 فبراير 2004التيران الأولمبي بسوسة ,سوسة، تونس4 - 049 فبراير 2005المجمع الرياضي الأمير مولاي عبد الله، الرباط , المغرب5 - 1التصفيات ديال كاس العالم 2006 (إفريقيا)526 مارس 2005المجمع الرياضي الأمير مولاي عبد الله، الرباط , المغرب1 - 064 يونيو 2005المجمع الرياضي الأمير مولاي عبد الله، الرباط , المغرب4 - 17817 يناير 2006المجمع الرياضي الأمير مولاي عبد الله، الرباط , المغرب2 - 2ماطش ودي916 غشت 2006المجمع الرياضي الأمير مولاي عبد الله، الرباط , المغرب1 - 0ماطش ودي1025 مارس 2007الملعب الوطني للرياضات ,هراري، زيمبابوي 1 - 1التصفيات ديال كاس إيفريقيا 2008112 يونيو 2007المركب الرياضي محمد الخامس , الدار البيضاء ,المغرب 2 - 01211 أكتوبر 2008المجمع الرياضي الأمير مولاي عبد الله، الرباط , المغرب4 - 1التصفيات ديال كاس العالم 2010 (إفريقيا)131411 غشت 2010المجمع الرياضي الأمير مولاي عبد الله، الرباط , المغرب2 - 1ماطش ودي15164 يونيو 2011التيران ديال مراكش , مراكش , المغرب4 - 0 التصفيات ديال كاس إيفريقيا 2012

 الأوسمة والجوايز والألقاب 

 الوسام الملكي من درجة ضابط 2004
 تالت أحسن كوايري فإيفريقيا سنة 2007 من بعد ديدي دروݣبا ديال الكوت ديفوار و فريديريك كانوتيه ديال مالي على حساب جورنال المونتخب اللي كتنضم جائزة الأسد الذهبي الإفريقي.
 جوج مرات أحسن كوايري ديال الشهر فالليݣ 2 فشهر فبراير و أبريل 2015
 بطل ديال الليݣ 2 ف 2016.

 مصادر 

تصنيف:زيادة 1980
تصنيف:كوايري مغريبي
تصنيف:فرانساويين من أصل مغريبي
تصنيف:ناس حيين
تصنيف:ناس تزادو ف إيفران لأطلس الصغير
تصنيف:مقالات فيها مصدر و 3000 بايت
تصنيف:ناس د إيفران لأطلس الصغير